stanford-oval/wikipedia huggingface dataset:
הישרדות: טוקנטינס
מתמודדים > הופעות עתידיות

ג'יימס "ג'יי.טי" תומאס הבן, בנג'מין "קואוץ'" וייד וטייסון אפוסטול חזרו להתחרות ב"גיבורים נגד נבלים". וייד חזר בפעם השלישית ב"האוקיינוס השקט הדרומי". אפוסטול חזר להתחרות בפעם השלישית ב"דם נגד מים" עם בת זוגו רייצ'ל פאולג'ר. סטיבן פישבך חזר להתחרות ב"קמבודיה". תומאס חזר בפעם השלישית שלו ב"משני משחק". אפוסטול חזר להתחרות ב"מנצחים במלחמה" (לאחר שניצח ב"דם נגד מים").
מחוץ ל"הישרדות", אפוסטול השתתף בעונה הראשונה של "האתגר: ארצות הברית".
טבלת הצבעות

| פרק # | פרק # | שבטים מקוריים> 1 | שבטים מקוריים> 2 | שבטים מקוריים> 3 | שבטים מקוריים> 4 | שבטים מקוריים> 5 | שבטים מקוריים> 7 | שבט מאוחד> 8 | שבט מאוחד> 9 | שבט מאוחד> 10 | שבט מאוחד> 11 | שבט מאוחד> 12 | שבט מאוחד> 13 | שבט מאוחד> 14 | שבט מאוחד> 14 | שבט מאוחד>  | שבט מאוחד>  | שבט מאוחד>  | שבט מאוחד>  | שבט מאוחד>  | שבט מאוחד>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| יום # | יום # | 3 | 6 | 9 | 12 | 15 | 18 | 20 | 24 | 27 | 30 | 33 | 36 | 37 | 38 |  |  |  |  |  |  |
| מודח | מודח | קרולינה | קנדיס | ג'רי | סנדי | ספנסר | סידני | ג'ו | ברנדן | טייסון | סיירה | דבי | קואוץ' | תאג' | ארין |  |  |  |  |  |  |
| פילוג קולות | פילוג קולות | 1–7 | 1–7 | 1–6 | 1–1–5 | 1–5 | 2–3 | ללא | 2–3–4 | 3–5 | 1–2–4 | 1–1–4 | 2–3 | 1–3 | 0–1 |  |  |  |  |  |  |

| מצביע | מצביע | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה |  |  |  |  |  |  |
|  | ג'יי.טי | קרולינה |  |  | סנדי | ספנסר | סידני |  | סיירה | טייסון | סיירה | דבי | ארין | תאג' | ארין |  |  |  |  |  |  |
|  | סטיבן | קרולינה |  |  | סנדי | ספנסר | סידני |  | ברנדן | טייסון | סיירה | דבי | קואוץ' | תאג' | ללא |  |  |  |  |  |  |
|  | ארין |  | קנדיס | ג'רי |  |  |  |  | סיירה | טייסון | סטיבן | דבי | קואוץ' | תאג' | ללא |  |  |  |  |  |  |
|  | תאג' | קרולינה |  |  | ג'ו | ספנסר | סידני |  | ברנדן | טייסון | דבי | דבי | קואוץ' | ארין |  |  |  |  |  |  |  |
|  | קואוץ' |  | קנדיס | ג'רי |  |  |  |  | ברנדן | סיירה | תאג' | תאג' | ארין |  |  |  |  |  |  |  |  |
|  | דבי |  | קנדיס | ג'רי |  |  |  |  | ברנדן | סיירה | סיירה | קואוץ' |  |  |  |  |  |  |  |  |  |
|  | סיירה |  | קנדיס | ג'רי |  |  |  |  | קואוץ' | טייסון | דבי |  |  |  |  |  |  |  |  |  |  |
|  | טייסון |  | קנדיס | ג'רי |  |  |  |  | סיירה | סיירה |  |  |  |  |  |  |  |  |  |  |  |
|  | ברנדן |  | קנדיס | ג'רי |  |  |  |  | קואוץ' |  |  |  |  |  |  |  |  |  |  |  |  |
|  | ג'ו | קרולינה |  |  | סנדי | ספנסר | תאג' |  |  |  |  |  |  |  |  |  |  |  |  |  |  |
| סידני | סידני | קרולינה |  |  | סנדי | ספנסר | תאג' |  |  |  |  |  |  |  |  |  |  |  |  |  |  |
| ספנסר | ספנסר | קרולינה |  |  | סנדי | תאג' |  |  |  |  |  |  |  |  |  |  |  |  |  |  |  |
| סנדי | סנדי | קרולינה |  |  | סידני |  |  |  |  |  |  |  |  |  |  |  |  |  |  |  |  |
| ג'רי | ג'רי |  | קנדיס | ארין |  |  |  |  |  |  |  |  |  |  |  |  |  |  |  |  |  |
| קנדיס | קנדיס |  | סיירה |  |  |  |  |  |  |  |  |  |  |  |  |  |  |  |  |  |  |
| קרולינה | קרולינה | סנדי |  |  |  |  |  |  |  |  |  |  |  |  |  |  |  |  |  |  |  |
| הצבעת המושבעים> פרק # | הצבעת המושבעים> 15 | הצבעת המושבעים> 15 |
| --- | --- | --- |
יום #: 39
| פיינליסטיות | סטיבן | ג'יי.טי |
פילוג קולות: 0–7

מושבע: הצבעה
| ארין |  | ג'יי.טי |
| תאג' |  | ג'יי.טי |
| קואוץ' |  | ג'יי.טי |
| דבי |  | ג'יי.טי |
| סיירה |  | ג'יי.טי |
| טייסון |  | ג'יי.טי |
| ברנדן |  | ג'יי.טי |
↑  אין הצבעה; ג'ו פונה רפואית מהמשחק.
1 2  סטיבן וארין לא יכלו להצביע מכיוון שהמתמודדים היחידים אליהם יכלו להצביע עבורם היו זה את זו.
הערות שוליים

↑  "Survivor: Tocantins Cast Announced". IGN. 14 בינואר 2009. נבדק ב-13 בינואר 2020. {{cite web}}:  (עזרה)
אסף שביט

| --- | --- |
אין תמונה חופשית
 לידה:  1965 (בן 59 בערך) 
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד סיירת גבעתי  מפקד גדוד שקד  מפקד יחידת מגלן  מפקד החטיבה הדרומית ברצועת עזה  מפקד חטיבת יהודה
 פעולות ומבצעים
   המערכה ברצועת הביטחון   האינתיפאדה הראשונה
 
אסף שביט (נולד ב-1965) הוא קצין צה"ל בדרגת אלוף-משנה בדימוס, שכיהן כמפקד חטיבת יהודה, מפקד החטיבה הדרומית ברצועת עזה, וכמפקד יחידת מגלן.
שירות צבאי

עם גיוסו לצה"ל בשנת 1983 התנדב ליחידת שלדג. בשלדג עבר שביט מסלול הכשרה כלוחם. עם תום המסלול יצא לקורס קציני חי"ר. עם סיום הקורס שב ליחידת שלדג כמפקד צוות לוחמים. שביט השלים מספר תפקידי פיקוד ביחידה ולאחר מכן פיקד על סיירת גבעתי. בשנים 1993-1992 פיקד על גדוד שקד. בשנים 1995-1994 שימש כמפקד יחידת מגלן, והוביל אותה בלחימה ברצועת הביטחון בלבנון. לאחר מכן מונה ב-1996 למפקד החטיבה הדרומית ברצועת עזה, ונפצע קשה במהומות מנהרת הכותל. שביט השתקם, הדריך בקורס מפקדי פלוגות ומפקדי גדודים, וניסה לשוב ב-1999 לשירות מבצעי, ולפקד על חטיבת יהודה. נוכח מצבו הרפואי פרש מצה"ל.
הערות שוליים

↑  איל דורון, הדס ועופר רגב, "בהשקט ובבטחה - מורשת יחידת מגלן", פורת הוצאה לאור, מאי 2012, עמוד 54.
↑  אמיר בוחבוט‏, מכתב הקצינים למען בנט: "לא אחראי לטבח בכפר כנא", באתר וואלה, 6 בינואר 2015.
↑  יואב לימור ואלון בן–דוד, מקום שביעי: סיירת גבעתי, באתר ynet, 22 בינואר 2008.
↑  איל דורון, הדס ועופר רגב, "בהשקט ובבטחה - מורשת יחידת מגלן", פורת הוצאה לאור, מאי 2012, עמודים 54-55.
↑  ניב שטנדל, ‏שלדג מול מגלן: איזו סיירת מובחרת יותר?, באתר ‏מאקו‏, 18 באוגוסט 2011.
↑  אביחי בקר, "מי זה בכלל יצחק איתן", הארץ, ‏ 17.11.2000, כפי שהועלה באתר "פרש".
↑  עמוס הראל, 3"שבועות לאחר המינוי: מח"ט חברון, אל"ם אסף שביט, פורש עקב פציעה", הארץ, ‏ 23.09.1999.
↑  אביחי בקר, "דרך נועם", הארץ, ‏ 05.05.2000, כפי שהועלה באתר "פרש".
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
מרדכי סגרון

| --- | --- |

 לידה:  2 במרץ 1893 י"ד באדר ה'תרנ"ג ג'רבה, תוניסיה
 פטירה:  16 ביולי 1969 (בגיל 76) א' באב ה'תשכ"ט
 מדינה:  תוניסיה הצרפתית, תוניסיה 
 מקום פעילות:  קהילות מדנין ותיטאוין שבדרום תוניסיה. מושב זמרת שבנגב בישראל
 תקופת הפעילות:  ? – 16 ביולי 1969 
 רבותיו:  רבי דידו הכהן ורבי כלפון משה הכהן
 תלמידיו:  הרב ראובן מוריס עלוש, הרב עזיזי דיעי
 
הרב מרדכי סגרון (י"ד באדר ה'תרנ"ג, 2 במרץ 1893 - א' באב ה'תשכ"ט, 16 ביולי 1969) היה רב בתוניסיה ובישראל.
ביוגרפיה

נולד בג'רבה למרים והרב כמוס סגרון. לאחר פחות משנה התייתם מאביו, ואמו גדלה אצל יצחק סעדון, ששימש לו כאב. למד בג'רבה אצל רבי דידו הכהן ורבי כלפון משה הכהן. משנת ה'תר"ף (1920) שימש כרב ומורה צדק בקהילת מדנין שבדרום תוניסיה, ולימד תורה לתלמידים רבים.
במלחמת העולם השנייה הופצצה העיר מדנין ורבים מבני העיר, ובתוכם הרב סגרון, נמלטו לג'רבה. בשנת ה'תש"ג (1943) עבר לכהן כרב ומורה צדק בקהילת תטאווין, אף היא בדרום תוניסיה, שם עסק גם בכתיבת רוב ספריו.
בשנת ה'תשט"ז (1956) עלה לישראל והתיישב בנתיבות, לאחר כשנה נתמנה לרב מושב זמרת בנגב, עד לפטירתו בשנת ה'תשכ"ט. את מקומו מילא תלמידו הרב ראובן מוריס עלוש, עד לפטירתו בשנת ה'תשמ"ו.
ספריו

הרב סגרון הוציא בחייו סדרת ספרים מחידושי תורתו ודרשותיו, ולאחר מותו יצאו ספרים נוספים.
דברי מרדכי - על התורה (שני כרכים)
מאמר מרדכי - חידושים על התלמוד (חלק ראשון)
מאמר מרדכי - חידושים על התלמוד (חלק שני), יצא לאחר מותו
גדולת מרדכי - דרושים לחודשי השנה
זעקת מרדכי - דרושים להספד
וישב מרדכי - שו"ת בארבעת חלקי השולחן ערוך
הערות שוליים

↑  חכם ראובן מוריס עלוש, באתר "החכם היומי"
| --- | --- |
בקרת זהויות :  NLI: 987007307180805171  ISNI: 0000 0001 1932 2040  LCCN: nr2001053183  NTA: 142342440  VIAF: 9777610   WorldCat (עם VIAF): 9777610 
ערך זה הוא קצרמרבנושא רבנים ובנושא ישראלים. אתם מוזמנים לתרום לוויקיפדיה ו.
תרופות להרדמה

.
הרדמה כללית (באנגלית: General anesthesia) היא דיכוי ערנות כתוצאה מדיכוי הפעילות המוחית[דרושה הבהרה]. בשעת ההרדמה אין תחושת כאב, שרירים אינם מתכווצים והמורדם נמצא במצב של חוסר הכרה.
מנגנון פעולת ההרדמה: תרופות להרדמה מעכבות את הולכת הגירויים העצביים למוח ומדכאות את מרכז הערנות הנמצא במוח.
שלבי ההרדמה

שיכוך הכאב במורדם
עירור (הכרה מעורפלת)
הרדמה ניתוחית (המורדם אינו חש בכאב, שרירי השלד רפים, האישונים אינם מגיבים).
שיתוק המוח[דרושה הבהרה] לטווח ארוך (נשימה מדוכאת ואינה מצליחה להתקיים בכוחות עצמה, לחץ הדם משתנה)
תרופות הרדמה > תרופות להרדמה הנלקחות בשאיפה

גז צחוק (nitrous oxide) - גז בעל השפעה מהירה אך גם מאוד חלשה. הרדמה ניתוחית אינה מושגת על ידי גז זה בלבד כי אינו גורם להרפיית השרירים, דיכוי נשימתי ודיכוי לבבי. הגז משמש בדרך-כלל בתחום רפואת השיניים.
הלותאן (halothane) - נוזל נדיף בעל ריח נעים. תרופה זו היא בשימוש רחב, אך מאוד מסוכנת. ישנו סיכוי נמוך לנזק חמור לכבד. מחלה תורשתית בשם "היפרתרמיה ממאירה" מתבטאת בעלייה מסוכנת של חום הגוף בעת חשיפה לחומר ההרדמה הנ"ל.
תרופות שונות אחרות: סבופלורן, enflurane, desflurane. תופעות לוואי של קבוצת תרופות זאת: האטת קצב לב, עוצמת כיווץ לב נמוכה, דיכוי נשימה, דיכוי מח העצם (לפעמים), פגיעה כבדית, תת-לחץ דם, חום ממאיר.
איזופלורן (Isoflurane)
תרופות הרדמה > תרופות להרדמה הניתנות תוך ורידית

thiopental - מסיסת שומן, חודרת למוח בנקל ואז מרדימה, לאחר כניסתה למוח עוברת פיזור מחדש וכתוצאה מכך נכנסת לרקמות שומניות ומצטברת שם. זמן ההשפעה הוא כ-20 שניות. הרדמה זו היא לניתוחים קצרים.
פרופופול ו- methohexital - [דרושה הבהרה] זמן ההשפעה כ-40 שניות זוהי תרופה יעילה מאוד לחולים הנוטים ליתר חום ממאיר[דרושה הבהרה].
אטומידאט - תרופה שאינה מורידה כמעט לחץ דם, אינה מעלה לחץ דם תוך-גולגולתי, זמן קצר עד להשפעה, מערכת הנשימה כמעט שאינה נפגעת. שמישה בעיקר לחולים המאושפזים במחלקות לטיפול נמרץ כאשר אין רוצים ליצור נזק נוסף לנזק שבשלו הם מאושפזים.
קטמין - התרופה גורמת להזיות, סיוטים, נדודי שינה וזאת מפני שזרימת הדם למוח גוברת.
מידזולם - לרוב שמישה בגסטרוסקופיות ובטיפול טרום אלחושי. התרופה גורמת לשיכחה.
droperidol ופנטניל - השילוב בין שתי התרופות הללו מאפשר למטופל להגיב לפקודות, הוא אינו חש כלל בכאב ואין הוא זוכר את הטיפול שעבר. זוהי הרדמה המשמשת לרוב בצנתורים.
תרופות הרדמה > הרדמה מאוזנת

שילוב של שניים ויותר מחומרי ההרדמה כדי להפחית את המינון
שימוש במשתק שרירים לטווח קצר, בנוסף לחומר ההרדמה
שימוש באופיואיד להרגעת הכאב
שילוב בין הרדמה ורידית להרדמה בשאיפה
תרופות נוגדות הקאה או נוגדות צרבת בנוסף לצום לפני ההרדמה
תרופות המשמשות כנגד גודש בריאות
תרופות הרדמה > טיפול לפני ואחרי הרדמה

תרופת טשטוש לרוב משמשת כדי לקצר את שלב 2 של ההרדמה הוא שלב העירור.
טיפול באטרופין למניעת גודש בריאות ולהגברת קצב לב.
טיפול בפרומתאזין כדי להפחית בחילה והקאה לאחר הניתוח, ולהפחית רגישות יתר.
הלוויית דיאנה, הנסיכה מוויילס

| --- | --- |

מסע ההלוויה ליד קשת ולינגטון שבפינת הייד פארק
 מידע כללי
 סוג:  הלוויה ממלכתית 
 מדינה:  הממלכה המאוחדת 
 קואורדינטות:  52°16′59″N 1°00′01″W﻿ / ﻿52.283082°N 1.000278°W﻿ / 52.283082; -1.000278
 תאריך:  6 בספטמבר 1997 
 
 he
 
הלוויית דיאנה, הנסיכה מוויילס נערכה ב-6 בספטמבר 1997, לאחר מותה בתאונת דרכים בצרפת שישה ימים קודם לכן. מסע האשכבה וטקס האשכבה נערכו בלונדון, והנסיכה נקברה באחוזת משפחתה, משפחת ספנסר, במחוז נורת'האמפטונשייר. האירוע כולו (למעט הקבורה) שודר בשידור ישיר בטלוויזיה והיה לאחד האירועים הנצפים ביותר בהיסטוריה של הטלוויזיה בבריטניה ובעולם כולו: בבריטניה צפו בו 32.7 מיליון איש, וברחבי העולם צפו באירוע או בחלקו כ-2.5 מיליארד איש. היה זה אירוע האבלות הראשון בהיסטוריה שמחאו בו כפיים (בעיקר במסע האשכבה, ובטקס האשכבה), נוהג שאינו מקובל על פי רוב בעיתות אבל.
ההכנות להלוויה

הנסיכה דיאנה נהרגה בתאונת דרכים בפריז שבצרפת ב-31 באוגוסט 1997. בשעות הערב של אותו יום הובא ארונה ללונדון על ידי מטוס של חיל האוויר המלכותי. אל הטיסה נלוו בעלה לשעבר צ'ארלס, נסיך ויילס ושתי אחיותיה.
ארונה של הנסיכה הוצב במשך חמישה ימים בארמון סנט ג'יימס ולאחריהם הובל אל ארמון קנזינגטון, מקום מגוריה עד מותה. דגל הממלכה המאוחדת שעל תורן ארמון בקינגהאם, מקום מושב המלכה, הורד לחצי התורן. בימים שלפני ההלוויה נראו גילויים של אבל המוני בציבור הרחב ואלפי אנשים הניחו זרי זיכרון ליד גדרות ארמון קנזינגטון וארמון בקינגהאם. המלכה אליזבת השנייה אף נשאה במהלך ימים אלו נאום טלוויזיוני קצר לזכרה של הנסיכה.
ההלוויה לא הוגדרה כהלוויה ממלכתית אלא כטקס לאומי ציבורי לפי מנהג הכנסייה האנגליקנית. למעלה מחמש מאות עיתונאים ביקשו לסקר את האירוע.
מסע האשכבה

בבוקר יום שבת, 6 בספטמבר, יצא מסע האשכבה מארמון קנזינגטון בדרכו אל מנזר וסטמינסטר. הארון הובל על גבי מרכבת תותח שנגררה על ידי סוסים בלווית משמר כבוד של חיילי המשמר הוולשי. הוא כוסה בנס המלכותי של הממלכה המאוחדת והונחו עליו זרי פרחים, ובהם גם זר אישי של שני בניה של הנסיכה, הנסיכים ויליאם והארי (שהיו אז בני 15 ו-13, בהתאמה).
מסע האשכבה נע ברחובות לונדון במשך 107 דקות. ליד ארמון סנט ג'יימס הצטרפו אליו וצעדו אחרי הארון אחיה הצעיר של הנסיכה, הרוזן צ'ארלס ספנסר ושני בניה של הנסיכה (לפי בקשתם), ועמם גם הנסיך מוויילס והנסיך פיליפ, בעלה של המלכה. בעקבותיהם צעדו חמש מאות נציגים של ארגוני צדקה, שהנסיכה הייתה מעורבת בפעילותם. רבבות אנשים ניצבו בצדי הדרך בה צעד המסע ומחאו כפיים כאשר ארון הקבורה של דיאנה חלף על פניהם במה שהיה הפעם הראשונה בהיסטוריה שמחאו כפיים לאדם שנפטר.
טקס האשכבה

ארונה של הנסיכה הוכנס למנזר וסטמינסטר, שבה נערך טקס האשכבה. בטקס נכחו 1,900 איש בראשות בני משפחת המלוכה, ראש הממשלה טוני בלייר ודמויות פוליטיות שונות, ובהן ראשי הממשלה לשעבר מרגרט תאצ'ר ואדוארד הית' וראשי הכנסייה האנגליקנית. לטקס הגיעו נציגים ממדינות רבות, ובהם רעיית נשיא ארצות הברית הילרי קלינטון, אשת נשיא צרפת ברנדט שיראק ונור, מלכת ירדן. נכחו בטקס גם אישים רבים, ובהם הנרי קיסינג'ר, קליף ריצ'רד, אלטון ג'ון, סטיבן ספילברג וטום הנקס.
הטקס החל בשעה 11:00 בבוקר. לפניו הושמעו יצירות מוזיקליות מאת המלחינים באך, דבוז'אק וסן-סנס והונחו זרים לרגלי הארון על ידי הנסיך מוויילס ובניו ובני משפחת המלוכה.
הטקס נפתח בשירת ההמנון הלאומי, "אל נצור את המלכה". הושמעו תפילות ונקראו קטעי קריאה, בין השאר על ידי ראש הממשלה בלייר ואחותה של הנסיכה, ליידי שרה מקורקדייל. הקהל והמקהלה שרו מזמורים והזמר אלטון ג'ון שר גרסה חדשה לשירו "Candle in the Wind", לזכרה של הנסיכה תוך שאת המילים שינה ברני טופין (שכתב גם את מילות השיר המקורי). הרוזן ספנסר נשא הספד.
בדצמבר 2021 נחשף במסמכים שפרסם הארכיון הלאומי הבריטי (אנ') כי בני משפחת המלוכה הבריטית התנגדו להופעתו של אלטון ג'ון בלוויה, משום שחשבו שהמילים החדשות שנכתבו לשיר הן "סנטימנטליות מדי". הכומר ד"ר וסלי קאר (אנ'), שעמד באותם ימים בראש מנזר וסטמינסטר, כתב לבני המלוכה מכתב בו שכנע אותם לאפשר לזמר להופיע:
זוהי נקודה מכרעת בשירות האל ואנו קוראים לתעוזה. זה המקום שבו הבלתי צפוי קורה ומשהו מהעולם המודרני שהנסיכה ייצגה. אני מציע במלוא הכבוד שכל דבר קלאסי או מקהלה (אפילו קלאסיקה פופולרית כמו משהו של לויד ובר), לא יהיה הולם. עדיף שיהיה זה השיר המתוכנן של אלטון ג'ון (המוכר למיליונים והנסיכה נהנתה מהמוזיקה שלו). הוא כתב מילים חדשות למנגינה שנשמעת בכל רחבי האומה לזכר דיאנה. זה כל הזמן ברדיו. השימוש בשיר כאן יהיה יצירתי ונדיב עבור המיליונים שחשים שכולים באופן אישי: זו תרבות פופולארית במיטבה. אם חשבתם שהמילים סנטימנטליות מדי (וזה לא דבר רע בהתחשב במצב הרוח הלאומי), לא צריך להדפיס אותן, הוא רק ישיר אותן.
פורסם גם כי בטיוטה הראשונה של תוכנית ההלוויה היה רשום שג'ון יבצע את
"Your Song", אך כאמור לבסוף הוא ביצע את "Candle in the Wind", במה שהפך לאחד מהרגעים הזכורים ביותר בהלוויה.
בסיום הטקס נשאו חיילי המשמר את הארון אל דלת היציאה מהכנסייה, ולפניה עצרו לדקת דומייה, שבה דממה המדינה כולה.
הקבורה

ממנזר וסטמינסטר הובל ארונה של הנסיכה במכונית הלוויות אל אחוזת אלת'ורפ (Althorp), אחוזת משפחתה שבחבל נורת'האמפטונשייר, כ-150 קילומטרים מצפון-מערב ללונדון. הנסיכה נקברה באחוזה בטקס דתי פרטי ללא נוכחות של אמצעי התקשורת. בטקס השתתפו אמה, אחיותיה ואחיה, בניה והנסיך מוויילס. הנסיכה הולבשה לפני קבורתה בשמלה כהה שנבחרה על ידיה. בידיה הונחה מחרוזת תפילה שניתנה לה על ידי האם תרזה, שנפטרה גם היא באותו שבוע.
אתר קברה של הנסיכה הוא אי הניצב במרכזו של אגם קטן בשטח האחוזה. אתר זה נבחר על ידי משפחתה והועדף על פני קבורתה בתאי הקבורה של משפחת ספנסר בכנסייה שבעיירה הסמוכה ברינגטון הגדולה (Great Brington). אל האי מובילה שדרה של 36 עצי אלון, שניטעו כדי לסמל כל שנה משנות חייה של הנסיכה. על גדת האגם ניצב ביתן, שהוסב למבנה זיכרון לנסיכה. בקרבתו מצוי גן, שבו מצויים עצים שניטעו על ידי בניה של הנסיכה, על ידי בני משפחה אחרים שלה ועל ידיה עצמה.
הערות שוליים

↑  "Princess Diana Funeral - Bryan Appleyard". Bryan Appleyard (באנגלית אמריקאית). 1997-09-07. אורכב מ-המקור ב-2017-12-07. נבדק ב-2017-12-06.
↑  Princess Diana's Funeral Part 21: The Bells and The Applause, נבדק ב-2021-03-16
↑  הנס שנפרש על הארון לא היה הנס המשמש את המלכה, אלא גרסה שלו, בתוך מסגרת סמור (מסגרת לבנה שעליה סימונים שחורים, המייצגים את פרוות הסמור).
↑  אחד המזמורים - I Vow to Thee, my Country - הוכנס לתוכנית הטקס לבקשת הנסיך ויליאם, בנה הבכור של הנסיכה.
1 2  ‏Princess Diana: Palace did not want Sir Elton John to sing at her funeral, newly released papers show, באתר סקיי ניוז, 30 בדצמבר 2021, בדיקה אחרונה ב־3 בינואר 2022
↑  משפחת המלוכה לא רצתה את אלטון בהלווית דיאנה | mako גאווה, באתר ‏מאקו‏, 2 בינואר 2022
1 2  ארמון המלוכה התנגד שאלטון ג'ון ישיר לזכרה של הנסיכה דיאנה, באתר ‏מאקו‏, 3 בינואר 2022
↑  הרוזן ספנסר אמר כי אתר הקבורה באחוזה נבחר מטעמי פרטיות וכן על מנת שלא לגרום להצפת העיירה ברינגטון הגדולה בתיירים בעתיד.
יוניקוד

יוּנִיקוֹד (באנגלית: Unicode) הוא תקן בין־לאומי לייצוג טקסט במערכות מחשב. התקן מגדיר מערכת תווים המקיפה את כל מערכות הכתב הנמצאות כיום בשימוש פעיל בשפות העולם, וכן מערכות כתב ותווים נוספים שבהם נעשה שימוש בתחומים מדעיים וטכניים, כגון מתמטיקה ובלשנות.
בנוסף מגדיר התקן כללים לייצוג צירופים של תווים שונים (כגון אות לטינית שעליה סימן אקצנט, או אות עברית שעליה סימן ניקוד), וכללים לייצוג והצגה של טקסט דו־כיווני (הכולל קטעים במערכת כתב הנכתבת משמאל לימין ובכזו הנכתבת מימין לשמאל). הגרסה הראשונה של התקן פורסמה בשנת 1988. נכון לספטמבר 2021 הגרסה האחרונה היא 14.0.
מערכות הפעלה מודרניות כדוגמת Windows החל מ־Windows 2000, הגרסאות החדשות של לינוקס ו־OSX, מערכת ההפעלה של אפל, כולן עושות שימוש בתקן יוניקוד. מערכות ההפעלה הראשונות שתמכו ביוניקוד היו Windows NT על כל גרסאותיהן ו־Plan9, שהיא מערכת מבוססת יוניקס.
תקן מקובל לייצוג טקסט לפני יוניקוד היה ASCII, שייצג את האלפבית הלטיני הפשוט (ללא אקצנטים וכולי), מספרים וסימני פיסוק בקידוד של 7 סיביות. כדי לתמוך בתווים נוספים הורחב ייצוג זה לקידוד של 8 סיביות, שכל אחד מהם הכיל 256 תווים: 128 תווי ASCII ו־128 תווים אחרים לפי האזור. כך למשל, המספר 224 הכיל את האות à בקידוד של מערב אירופה ואת האות א בקידוד העברי. דבר זה גרם לבעיות בהעברה של טקסט ממערכות שונות. ב־1990 התכנסו חברות תוכנה ותקשורת עולמיות כדי לפתור את הבעיה וכך החלה התקינה של יוניקוד.
תחילה (כלומר עד לגרסה 2.0) התבסס יוניקוד על קידוד של 16 סיביות, היכול להכיל 65,536 תווים. לאחר שתוקנו תווים רבים לצורכי תאימות (כגון הברות קוריאניות), היה ברור כי אין זה מספר מספיק לכל הצרכים העולמיים, וגרסה 2.0 של יוניקוד הורחבה להכיל 1,112,064 תווים באמצעות מנגנון UTF-16, שבו 2048 קודים מנוצלים כדי לייצג יותר ממיליון תווים. בגרסה 3.1 של יוניקוד הותקנו התווים הראשונים מעבר לתחום ה־65,536 העליונים (המשטח הרב־לשוני הבסיסי), וקידוד יוניקוד ניתן לבצע באחת משלוש צורות: UTF-8‏, UTF-16 ו־UTF-32. הראשונה משמשת באינטרנט ובלינוקס, השנייה בג'אווה ובחלונות, והאחרונה בתור קידוד פנימי (בתוך הזיכרון) של מערכות יוניקס מסוימות.
תקן היוניקוד מוסיף נדבך קטן בהפיכתו של העולם לכפר גלובלי קטן בשל העובדה שיש מערכת קידוד אחידה שאפשר להשתמש בה בכל העולם. הדבר מקל במיוחד על אנשים הנוסעים ברחבי העולם, היכולים כמעט בכל מחשב לכתוב בשפתם. כמו גם החלפת תכתובות באינטרנט בין אנשים דוברי שפות שונות מרחבי העולם.
אוצר התווים של יוניקוד

כל תו ביוניקוד הוא בעל שם ומספר סידורי (שאותו נהוג לציין בבסיס הקסדצימלי עם הקידומת U+‎). לדוגמה, האות העברית "א" ידועה בשם HEBREW LETTER ALEF או U+05D0.
כאשר קונסורציום יוניקוד מוסיף תו חדש לתקן, מספרו הסידורי מוקצה מתוך אחד מהבלוקים הבאים, בהתאם להשתייכותו. להלן הבלוקים נכון לגרסה 4.0 של התקן וטווחיהם המספריים (מצוינים בבסיס הקסדצימלי):
ראו גם

אלגוריתם דו־כיווניות של יוניקוד
קידוד תווים
ASCII
BOM
בטן חריפה

| --- | --- |

 תחום:  גסטרואנטרולוגיה 
 קישורים ומאגרי מידע
 MeSH:  D000006
 סיווגים
 ICD-10:  R10.0 
 ICD-11:  MD81.3 
 
בטן חריפה או בטן חדה (באנגלית: acute abdomen) הוא מונח לתיאור כאב בטן חריף, אשר מחייב אבחנה וטיפול מהירים, כאשר בחלק מן המקרים מדובר במצבים מסכני חיים המערבים התערבות כירורגית.  באופן כללי, צריך להבדיל בין מצבים מסכני חיים, לבין מצבים המאפשרים בירור ממושך - יש מקרים בהם פעולה כירורגית דחופה תציל את החולה, ויש מצבים שבהם היא מיותרת ואף מזיקה.
כאב ויסראלי וכאב סומטי

הכאב אותו חש החולה מתפתח בשלבים. בתחילה, חש החולה כאב ויסראלי - זהו הכאב הנובע מהאיברים הפנימיים בבטן, והוא התחושה המוקדמת של הכאב, אשר מגיע ישירות מהאיבר החולה. זהו הכאב הראשוני, כאשר התהליך מתחיל להתפתח ועדיין אין תגובה מסביב לאיבר עצמו. כאב זה הוא עמום ומפושט, וקשה למיקום. כאשר ייבדק האיבר החולה הספציפי ניתן יהיה להפיק את הכאב האמור, אולם לא בבדיקת איבר אחר.
לאחר מכן מופיע הכאב הסומאטי - הכאב המגיע מהעור וממפרקים, חיתוליות ושרירים מסביב לאיבר. למעשה, האיבר החולה יגרום לתגובה ולכאב בצפק (פריטונאום), חיתולית, שרירים ועור. כאב זה הוא כאב ממוקם וחד יותר. החולה יכול להצביע על אזור, או על נקודה כואבת. באותו אופן, הכאב יכול לגרות עצבים קרובים, או אף תחושת כאב מרוחקת על פי העצבוב (כך למשל, קרע בטחול מוקרן לכתף שמאל).
מנגנוני כאב

כאב באיברים פנימיים נגרם כתוצאה ממספר תהליכים, כך למשל:
איסכמיה מביאה לכאב (למשל כשיש חסימת מעיים). ניתן לאבחן שמדובר באיסכמיה בין היתר על ידי רמת לקטאט גבוהה.
שינוי קוטר של איבר חלול מביא לכאב (למשל, התרחבות המעי הגס או המעי הדק, כיס מרה, קיבה).
כאב יכול להופיע כאשר נמתחת הקפסולה (המעטפת) של איברים העטופים בה, למשל מתיחת הקפסולה של הכבד כתוצאה מהפטומגליה.
כאב מופיע כאשר השריר החלק בדופן של איבר חלול נמתח ומתכווץ.
גירוי כימי של הצפק גורם לכאב. כך למשל, דימום בטני מביא לגירוי כימי כתוצאה משפיכת אשלגן לחלל הצפק, איסכמיה מביאה לחמצת לקטית ולגירוי הצפק על ידי יוני מימן. דלף של תוכן הקיבה, המעי מרה, או הפרשות הלבלב מביא לגירוי הצפק על ידי אלקליים, מלחים או אנזימים מעכלים. ניתן לגהות את סוג הנוזל על ידי בדיקת רמת עמילאז וירידה בסידן, למשל (פנקראטיטיס) או במידה ויש צהבת (תוכן מרה).
כאב נגרם כתוצאה ממתיחה וגירוי של הצפק.
לעיתים, קיימים גורמים חוץ בטניים המביאים לכאב בטן. כך למשל, מצבים כגון חמצת קטוטית סוכרתית המביאה לגירוי חזק של הצפק, או מחלות אחרות כגון מחלת אדיסון, FMF, וגם מצבים מטבוליים כגון אורמיה. גם במקרים בהם יש דלקת ריאות (בעיקר של האונות התחתונות), מחלות לב ובעיקרן אוטם שריר הלב, גידולים ודלקות בעמוד השדרה ועוד, יש כאבי בטן, המדמים גירוי צפקי.
בירור כאב בטן

על מנת לאבחן את הסיבה לבטן חריפה, יש לבחון היטב את תלונות החולה. גילו ומינו של החולה רלוונטיים (למשל, הריון מחוץ לרחם אצל נשים וכו'). לאחר מכן יש לבחון מהו אופי הכאב, מהו מיקומו, האם הוא קורן לאזורים אחרים בגוף (למשל: דלקת לבלב חדה אשר קורנת בצורת חגורה על הבטן), מתי החל הכאב, האם הוא מוקל או מוחמר בתנאים מסוימים, האם מתלווה אליו תופעות כגון שלשול, עירות, גזים, תכיפות שתן, צריבה, בחילה, הזעה, צהבת ועוד. כמו כן יש לבחון מהם ההרגלים של החולה - האם נוהג ליטול תרופות רבות, האם שותה אלכוהול, האם קיימות מחלות רקע בעברו או ניתוחים.
אופי הכאב יכול לרמז על הסיבה לכאב:
כאב פתאומי עז יכול לרמז על התנקבות של כיב, חסימה פתאומית – למשל אבן בשופכן או בדרכי המרה, איסכמיה או תסחיף, קרע ודימום תוך בטני.
כאב מתגבר באופן הדרגתי: יכול לרמז על תהליכים המחמירים עם הזמן, כגון דלקות (למשל דלקת התוספתן), מחלות חוץ בטניות כגון דלקת ריאות, חמצת קטוטית סוכרתית ועוד.
כאב קוליקי (התקפי) יכול לרמז על אבני כליה, אבני מרה, כיב פפטי, דיברטיקוליטיס, מחלות כגון קרוהן או קוליטיס כיבית, ועוד.
לאחר בחינת תלונות החולה, יש לבצע בדיקה גופנית ולשים לב למדדים כגון חום (יכול לרמז על זיהום), טכיקרדיה או ברדיקרדיה, צהבת, חיוורון, כיחלון, קשיי נשימה, מצב ההכרה והתגובה לכאב עצמו. 
הבטן עצמה מחולקת מבחינה אנטומית פונקציונלית לארבעה רבעים - כאשר כל רביע יכול להצביע על קיום פתולוגיות אחרות:
כאב ברביע הימני התחתון מרמז על דלקת או מורסה בתוספתן, דלקת במעי הדק הסופי, בצקום או המעי הגס הימני, כליה ימין וכו'.
כאב ברביע השמאלי התחתון מרמז על דלקת בסיגמה של המעי הגס, כליה ושופכן שמאלי, דלף ממפרצת של כלי דם רטרו - פריטונאליים, ובאופן נדיר יחסית - דלקת בתוספתן.
כאב ברביע הימני העליון- מרמז על דלקות כיס מרה ודרכי מרה, דלקת, גודש או מורסה בכבד, דלקת לבלב, כיב בתריסריון, גירוי של הסרעפת הימנית (כגון דלקת ריאות באונה תחתונה ימנית או אמפיאמה) וכו'.
כאב ברביע השמאלי העליון- מרמז על דלקות או גידול בקיבה, בלבלב, במעי הגס הרוחבי השמאלי, קרע, מפרצת או איסכמיה של הטחול, גירוי של סרעפת שמאלית, אוטם שריר הלב (בעיקר התחתון), וכו'.
ישנם כאבים מפושטים בכל הבטן- למשל, במצבים בהם יש דימום או גירוי כימי של הצפק, התנקבות של כיב או של המעי הגס, חסימת מעיים, קוליטיס קשה ונרחבת, מפרצת או מחלה סיסטמית המשפיעה באופן מפושט על פני כל הבטן כגון חמצת קטוטית סוכרתית או FMF או לויקמיה.
בדיקות עזר

לאחר בדיקה גופנית של המטופל, יש לערוך את הבירורים הבאים:
לקיחת בדיקות דם (אשר יעזרו לבחון האם מדובר בזיהום, או אובדן דם), בדיקות שתן אשר יעזרו לבחון האם ישנן אבנים או זיהום בדרכי השתן, בדיקת הריון על מנת לשלול מצבים כגון הריון מחוץ לרחם, בדיקות כימיה בדם (מדדים כגון אוריאה, קריאטינין, נתרן, אשלגן, עמילאז, ליפאז, תפקודי כבד, LDH, שומנים, סידן וזרחן). 
יש בנוסף לעשות בדיקת אק"ג כדי לשלול מצבים לבביים.  המטופל ישלח לצילום חזה ברנטגן וצילום בטן סקירה בעמידה ובשכיבה.
במידה ויש חשד לתהליכים בכיס המרה או בדרכי המרה, או תוספתן, או איברי האגן עצמו - המטופל ישלח לבדיקת אולטראסאונד, כאשר במידה ויש חשד לאיסכמיה של כלי הדם בבטן (מזנטריאלית) תתבצע אנגיוגרפיה, בעוד CT ייעשה כדי לבחון את כלל איברי הבטן במידה ולא נעשתה אבחנה.